wannaphong/clean_thaiwikipedia huggingface dataset:
# สมเกียรติ ฉันทวานิช
สมเกียรติ ฉันทวานิช (เกิด 18 มีนาคม พ.ศ. 2477) อดีตสมาชิกสภาผู้แทนราษฎรกรุงเทพมหานคร 4 สมัย สังกัดพรรคประชาธิปัตย์

 บทบาททางการเมือง 
สมเกียรติชนะเลือกตั้งเป็นสมาชิกสภากรุงเทพมหานคร (ส.ก.) จากเขตยานนาวาในการเลือกตั้งสมาชิกสภากรุงเทพมหานคร พ.ศ. 2528 ต่อมาในการเลือกตั้งสมาชิกสภากรุงเทพมหานคร พ.ศ. 2533 เขาลงสมัครรับเลือกตั้งอีกครั้งแต่ลงเขตบางคอแหลม เขาไม่ได้รับเลือก

สมเกียรติเข้าสู่การเมืองระดับประเทศด้วยการลงสมัครรับเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 โดยนายสมเกียรติลงเขต 6 กรุงเทพมหานคร สังกัดพรรคประชาธิปัตย์ แต่ไม่ได้รับเลือกตั้ง ต่อมาในการเลือกตั้งเดือนกันยายนในปีเดียวกัน เขาชนะการเลือกตั้งเป็นสมาชิกสภาผู้แทนราษฎร สังกัดพรรคประชาธิปัตย์เช่นเดิม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สมเกียรติลงสมัครรับเลือกตั้งเช่นเดิม แต่ไม่ได้รับเลือก โดยในขณะนั้นจะมีสมาชิกสภาผู้แทนราฎร 2-3 คน ต่อ 1 เขตการเลือกตั้ง ซึ่งเขต 6 ที่นายสมเกียรติลงสมัครนั้นมีสมาชิกสภาผู้แทนราษฎร 3 คน เขาเป็นผู้สมัครเพียงคนเดียวของพรรคประชาธิปัตย์ที่ไม่ได้รับเลือก (อีก 2 คนที่ได้รับเลือกคือ นายเจริญ คันธวงศ์ และนายพิชัย รัตตกุล)

ในยุคที่พรรคประชาธิปัตย์มีคู่แข่งทางการเมืองคือพรรคไทยรักไทย สมเกียรติเป็น 1 ใน 8 สมาชิกสภาผู้แทนราษฎรกรุงเทพมหานครสังกัดพรรคประชาธิปัตย์ ที่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ต่อมาในวันที่ 3 พฤศจิกายน พ.ศ. 2553 เขาถูกศาลวินิจฉัยให้ออกจากตำแหน่งเพราะขาดคุณสมบัติพร้อมกับนักการเมืองอีก 5 คน และมีการจัดการเลือกตั้งซ่อมขึ้นในวันที่ 12 ธันวาคม พ.ศ. 2553 แต่เขาไม่ได้ลงสมัครเนื่องจากอายุมากแล้ว

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๒, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๙, ๔ ธันวาคม ๒๕๔๕
# อองสง
อองสง (เสียชีวิต ค.ศ. 228–229)  มีชื่อในภาษาจีนกลางว่า หวาง ซฺวาง  เป็นนายทหารของรัฐวุยก๊กในยุคสามก๊กของจีน อองสงเข้าร่วมในการรบในแนวหน้าด้านตะวันตกเพื่อต้านการบุกของจ๊กก๊กอันเป็นรัฐอริของวุยก๊ก อองสงถูกสังหารในยุทธการที่รบกับทัพจ๊กก๊ก 

 ประวัติ 
ในปี ค.ศ. 228 ฤดูหนาว จูกัดเหลียงอัครมหาเสนาบดีและผู้สำเร็จราชการแห่งจ๊กก๊กนำกำลังทหารเข้าล้อมอำเภอตันฉอง (陳倉 เฉินชาง; ปัจจุบันคือเขตเฉินชาง นครเป่าจี มณฑลฉ่านซี ประเทศจีน) แต่หลังจากการปิดล้อมมากกว่า 20 วัน จูกัดเหลียงก็ยังไม่สามารถยึดตันฉองได้ เพราะเฮ็กเจียวป้องกันตันฉองได้อย่างเหนียวแน่น จูกัดเหลียงเห็นว่ากำลังเสริมของวุยก๊กกำลังยกมาถึงและเสบียงในทัพจ๊กก๊กก็หมดแล้ว จูกัดเหลียงจึงจำต้องถอนทัพกลับ อองสงนำกำลังทหารวุยก๊กไล่ตามตีและเข้ารบกับทัพจ๊กก๊ก แต่อองสงพ่ายแพ้และถูกสังหารในที่รบ(冬，亮復出散關，圍陳倉，曹真拒之，亮糧盡而還。魏將軍王雙率騎追亮，亮與戰，破之，斬雙。) จดหมายเหตุสามก๊ก เล่มที่ 35.

 ในนิยายสามก๊ก
อองสงปรากฏเป็นตัวละครรองในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในนวนิยาย อองสงมีชื่อรองว่า จื่อเฉฺวียน  มีชื่อเสียงจากทักษะในการใช้ลูกตุ้มดาวตกเป็นอาวุธ ระหว่างการล้อมตันฉอง อองสงนำกองหน้าของทัพวุยก๊กที่นำโดยโจจิ๋นเข้ารับกับทัพจ๊กก๊กในยุทธการ อองสงทำให้เตียวหงีขุนพลจ๊กก๊กบาดเจ็บสาหัส แต่สังหารไม่สำเร็จเพราะเลียวฮัวและอองเป๋งอีกสองขุนพลจ๊กก๊กเข้ามาช่วยชีวิตเตียวหงี ในที่สุดอองสงก็เสียชีวิตด้วยฝีมือของอุยเอี๋ยนขุนพลจ๊กก๊กระหว่างที่อองสงนำกองกำลังไล่ตามตีทัพจ๊กก๊กที่ล่าถอยไปฮันต๋ง
# วันนวมินทรมหาราช
วันนวมินทรมหาราช [อ่านว่า นะ-วะ-มิน-ทระ-มะ-หา-ราด] ตรงกับวันที่ 13 ตุลาคม ของทุกปี เป็นวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระมหากษัตริย์ไทยรัชกาลที่ 9 แห่งราชวงศ์จักรี

เมื่อวันที่ 11 เมษายน พ.ศ. 2560 ที่ประชุมคณะรัฐมนตรีไทย คณะที่ 61 กำหนดให้วันที่ 13 ตุลาคม ของทุกปี ซึ่งตรงกับวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นวันหยุดราชการ และออกเป็นประกาศสำนักนายกรัฐมนตรี เรื่อง กำหนดเวลาทำงานและวันหยุดราชการ ฉบับที่ 23 ลงวันที่ 21 เมษายน พ.ศ. 2560 และในวันเดียวกัน พระบาทสมเด็จพระวชิรเกล้าเจ้าอยู่หัว พระราชทานพระบรมราชานุญาตให้กำหนดให้เป็น "วันสำคัญของชาติไทย" และให้จัดกิจกรรมในลักษณะเดียวกับวันปิยมหาราช

เมื่อวันที่ 26 กันยายน พ.ศ. 2566 ที่ประชุมคณะรัฐมนตรีไทย คณะที่ 63 มีมติเห็นชอบให้กำหนดชื่อวันดังกล่าวตามที่ได้ขอพระราชทานชื่อจากพระบาทสมเด็จพระวชิรเกล้าเจ้าอยู่หัว ซึ่งสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก ได้ประทานชื่อเพื่อประกอบพระบรมราชวินิจฉัยมาด้วย โดยใช้ชื่อว่า "วันนวมินทรมหาราช" แปลว่า วันที่ระลึกถึงพระมหาราชรัชกาลที่ 9 ผู้ยิ่งใหญ่ โดยมีประกาศสำนักนายกรัฐมนตรีเกี่ยวกับเรื่องนี้อย่างเป็นทางการเมื่อวันที่ 29 กันยายน เผยแพร่ในราชกิจจานุเบกษาเมื่อวันที่ 2 ตุลาคม พ.ศ. 2566

ในวันนวมินทรมหาราช พระมหากษัตริย์ไทยและพระอัครมเหสีไทยทุกรัชกาล พร้อมด้วยพระบรมวงศานุวงศ์ จะเสด็จฯ ไปทรงวางพวงมาลา ณ พระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ภายในอุทยานเฉลิมพระเกียรติฯ (สนามม้านางเลิ้งเดิม) เป็นประจำทุกปี

 กิจกรรม 

รัฐบาลได้รับพระราชทานพระบรมราชานุญาตให้จัดกิจกรรมเนื่องในวันนวมินทรมหาราช ดังนี้   

 จัดพิธีสวดพระพุทธมนต์และทำบุญตักบาตรถวายพระราชกุศล ส่วนกลาง จัดพิธี ณ ท้องสนามหลวง โดยมีนายกรัฐมนตรีชายเป็นประธานพร้อมภริยา (บางกรณีก็เป็นนายกรัฐมนตรีหญิงเป็นประธานพร้อมคู่สมรส), ในส่วนภูมิภาค ทุกจังหวัดจัดพิธี ณ ศาลากลางจังหวัดหรือสถานที่ที่เหมาะสม และในต่างประเทศ ให้สถานเอกอัครราชทูต และสถานกงสุลจัดพิธีตามที่เห็นสมควรและเหมาะสม รวมทั้งเชิญชวนหน่วยงานภาครัฐ ภาคเอกชน และประชาชนทั่วประเทศจัดพิธีตามที่เห็นสมควรและเหมาะสม   
 จัดตั้งโต๊ะหมู่ประดิษฐานพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมเครื่องราชสักการะ ตามอาคารสถานที่ที่กำหนด ระหว่างวันที่ 1 - 31 ตุลาคม ของทุกปี โดยเชิญชวนหน่วยงานภาครัฐ ภาคเอกชน และประชาชนทั่วประเทศดำเนินการ
 จัดกิจกรรมเทิดพระเกียรติและถวายเป็นพระราชกุศลตามที่เห็นสมควรและเหมาะสม โดยเชิญชวนหน่วยงานภาครัฐ ภาคเอกชน และประชาชนทั่วประเทศจัดกิจกรรมในโอกาสพิเศษดังกล่าว  
 คณะกรรมการเอกลักษณ์ของชาติ เผยแพร่สารคดีโทรทัศน์เพื่อน้อมรำลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ทั้งนี้ จะมีหน่วยงานราชการภาครัฐ เอกชน พ่อค้า แม่ค้า และประชาชนจากทั่วประเทศ มาถวายสักการะพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติฯ (สนามม้านางเลิ้งเดิม) ในวันดังกล่าวอีกด้วย โดยการถวายสักการะนี้ได้นำมาปฏิบัติในวันพ่อแห่งชาติเพิ่มด้วย ซึ่งจะแตกต่างกันที่ในวันนวมินทรมหาราชจะเป็นการวางพวงมาลา ส่วนในวันพ่อแห่งชาติจะเป็นการวางพุ่มดอกไม้
# ฮ่องกงในเอเชียนเกมส์ 2022
เขตบริหารพิเศษฮ่องกง จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

 นักกีฬา 
+ กีฬา ชาย หญิง รวมยิงธนู 8  8  16ระบำใต้น้ำ —  10  10กรีฑา 14  13  27แบดมินตัน 10  10  20เบสบอล 24  —  24บาสเกตบอล 16  16  32มวยสากล 1  —  1บริดจ์ 9  9  18เบรกแดนซ์ 2  2  4เรือแคนู 8  —  8หมากรุก 5  5  10คริกเก็ต 15  15  30จักรยาน 15  13  28กระโดดน้ 1  2  3เรือยาวมังกร 14  14  28อีสปอร์ต 31  —  31ขี่ม้า 2  7  10ฟันดาบ 12  12  24ฮอกกี้ —  18  18ฟุตบอล 22  22  44หมากล้อม 6  4  10กอล์ฟ 4  3  7ยิมนาสติก 5  2  7แฮนด์บอล 16  16  32ยูโด 4  4  8คาราเต้ 5  4  9ว่ายน้ำมาราธอน 2  2  4โรลเลอร์ 5  4  9เรือพาย 13  9  22รักบี้ 7 คน 12  12  24เรือใบ 7  6  13ยิงปืน 1  1  2ซอฟท์บอล —  17  17ปีนหน้าผา 4  2  6สควอช 4  4  8ว่ายน้ำ 19  18  37เทเบิลเทนนิส 5  5  10เทควันโด 4  4  8เทนนิส 2  4  6ไตรกีฬา 3  3  6วอลเลย์บอล 14  16  30โปโลน้ำ 13  —  13วูซู 2  5  7เซียงฉี 4  1  5 ทั้งหมด  363  322  685

 กรีฑา 

 ชาย 
รายการลู่และถนน
นักกีฬารายการฮีตรอบรองฯชิงชนะเลิศเวลาอันดับเวลาอันดับเวลาอันดับ100 ม.
# พาสคีย์
พาสคีย์  เป็นวิธีลงชื่อเข้าบัญชีผู้ใช้ในเว็บไซต์หรือในแอปโดยผู้ใช้ไม่ต้องจำโดยเฉพาะ ๆ
กล่าวอีกอย่างก็คือ เป็นข้อมูลดิจิทัลส่วนบุคคลที่ใช้เป็นวิธีพิสูจน์ตัวผู้ใช้ (authentication) โดยไม่ต้องมีรหัสผ่าน
เป็นมาตรฐานที่โปรโหมตโดยเวิลด์ไวด์เว็บคอนซอร์เทียม (W3C) และสมาคม (FIDO Alliance)
เป็นข้อมูลที่มักเก็บไว้ในระบบปฏิบัติการ (เช่น วินโดวส์) หรือใน (เช่น โครม) แล้วซิงก์ (ทำให้มีเหมือน ๆ กัน) ไปยังอุปกรณ์ต่าง ๆ ที่ใช้ระบบเหมือนๆ กัน (เช่น ใช้โครม) โดยอาศัยกลุ่มเมฆ (คราวด์)
แต่ก็ยังอาจจำกัดอยู่ในอุปกรณ์ชิ้นเดียวเช่นกุญแจความปลอดภัย (security key) ต่างหาก ๆ เช่น ยูบิคีย์
เป็นมาตรฐานที่สะดวกใช้และทนทานต่อปัญหาฟิชชิงได้ดีกว่าวิธีพิสูจน์ผู้ใช้ที่เคยมีมาก่อน เช่น การใช้ที่อยู่อีเมลบวกกับรหัสผ่าน
เป็นระบบที่ปลอดภัยเพราะผู้ใช้ต้องมีตัวอุปกรณ์เอง (เช่น สมาร์ตโฟน กุญแจความปลอดภัย หรือคอมพิวเตอร์) เป็นปัจจัยความปลอดภัยประการที่หนึ่ง และมักต้องพิสูจน์ตนเองด้วยลักษณะทางชีวมิติ (เช่น ลายนิ้วมือ) 
เป็นปัจจัยความปลอดภัยประการที่สอง โดยไม่ต้องจำรหัสผ่านสำหรับปัจจัยทั้งสอง

ในการตลาด คำว่า พาสคีย์ เป็นคำที่เลือกใช้แทนคำอื่น ๆ ที่เกี่ยวข้องกัน เช่น ไฟโด หรือเว็บออเทน เพราะมีโอกาสทำให้สับสนน้อยกว่า
แม้จะเข้าใจกันผิด ๆ บ้างว่า พาสคีย์ใช้ได้เฉพาะกับอุปกรณ์ของแอปเปิลเท่านั้น

 ประวัติ 
คำว่า พาสคีย์ เริ่มเป็นคำนิยมตั้งแต่เดือนมิถุนายน 2022 เมื่อบริษัทแอปเปิลประกาศว่าจะสนับสนุนมาตรฐานนี้ในระบบปฏิบัติการไอโอเอสและแมคโอเอส
เพราะเป็นครั้งแรกที่ได้ยินคำนี้ จึงมักคิดกันว่าเป็นลูกเล่นที่มีเฉพาะในผลิตภัณฑ์ของแอปเปิล
แต่จริง ๆ บริษัทอื่น ๆ รวมทั้งไมโครซอฟท์และกูเกิลต่างก็ใช้คำนี้เช่นกัน
ดังนั้นในภาษาอังกฤษ จึงควรใช้เป็นนามสามัญ (คือ สะกดเป็นอักษรเล็ก ยกเว้นเมื่อใช้หน้าประโยค)
ส่วนกูเกิลได้ประกาศว่าระบบปฏิบัติการและกูเกิล โครมจะสนับสนุนพาสคีย์ในเดือนตุลาคม 2022
และสามารถใช้กับบัญชีกูเกิลส่วนตัวได้ในเดือนพฤษภาคม 2023

ส่วนบริษัทตัวจัดการรหัสผ่าน Dashlane เป็นบริษัทแรกที่สนับสนุนการเก็บพาสคีย์ไว้ในส่วนขยายของเว็บบราวเซอร์ในเดือนสิงหาคม 2022
ตามด้วย NordPass ในเดือนกุมภาพันธ์ 2023
ในเดือนพฤษภาคม 2023 กูเกิลจึงประกาศว่าสามารถเริ่มใช้พาสคีย์ในบริการลงชื่อเข้าบัญชีต่าง ๆ ได้แล้ว

โปรแกรมตัวจัดการรหัสผ่านอื่น ๆ ต่างก็มีแผนสนับสนุนมาตรฐานนี้

 เชิงอรรถและอ้างอิง
# ประเทศคูเวตในเอเชียนเกมส์ 2022
ประเทศคูเวต จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

 นักกีฬา 
ประเทศคูเวตส่งนักกีฬา 133 คน ชาย 111 คน และหญิง 22 คน ในกีฬา 25 รายการ

+ กีฬา ชาย หญิง รวมกีฬาทางน้ำ202กรีฑา527ยิงธนู549มวยสากล314หมากรุก112จักรยาน224ขี่ม้า404อีสปอร์ต202ฟันดาบ909ฟุตบอล18018กอล์ฟ101ยิมนาสติก011แฮนด์บอล16016จูยิตสู505ยูโด202คาราเต้617คูราช303เรือพาย325ยิงปืน12719ปีนหน้าผา101สควอช404เทควันโด202เทนนิส303ไตรกีฬา112มวยปล้ำ101 ทั้งหมด  111  22  133

 กรีฑา 

 ชาย 
รายการลู่และถนน
นักกีฬารายการฮีตรอบรองฯชิงชนะเลิศเวลาอันดับเวลาอันดับเวลาอันดับ100 ม.
# อี ซัง-ย็อบ
อี ซัง-ย็อบ (เกิด 8 พฤษภาคม ค.ศ. 1983) เป็นนักแสดงชาวเกาหลีใต้ เขามีชื่อเสียงจากการนำแสดงในซิทคอมเรื่อง Living Among the Rich (2554–2555), ละครประโลมโลกเรื่อง The Innocent Man (2555), ละครย้อนยุคเรื่อง Jang Ok-jung, Living by Love (2013) และละครแฟนตาซีเรื่อง Once Again (2560)

อีได้รับบทนำครั้งแรกในละครสุดสัปดาห์เรื่อง A Little Love Never Hurts (2013) เขาได้รับการยกย่องอย่างมากจากการแสดงเป็น ยุน กยู-จินในละครสุดสัปดาห์เรือ่ง อีกครั้ง (2020)

 ผลงานการแสดง 
 ภาพยนตร์ 
 ปี ค.ศ. เรือ่ง บทบาท หมายเหตุ  2008  A Man Who Was Superman  แฟนของซู-ช็อง   Lovers of Six Years  ยุน-ซ็อก    2011  Penny Pinchers  ยัง กวัน-อู  2012  The Nutcracker in 3D   N.C. เดอะนัทแคร็กเกอร์  พากย์เสียง, ภาาาเกาหลี   2013  The Flu  บย็อง-อู   2014  Ex-Files พัก อึน-โฮ   2018 The Villagers จี-ซ็อง  2020  The Day I Died ฮย็อง-จุน
# สมาคมกรีฑาเอเชีย
สมาคมกรีฑาเอเชีย  เป็นองค์กรปกครองระดับทวีปสำหรับกีฬากรีฑาในทวีปเอเชีย มีสำนักงานใหญ่ตั้งอยู่ที่ประเทศไทย มีหน้าที่จัดการแข่งขันกรีฑาชิงแชมป์เอเชียและการแข่งขันกรีฬากรีฑาระดับทวีปอื่น ๆ

ประธานคนปัจจุบันชื่อ ดาห์ลัน จูมาน อัล-ฮาหมัด จากประเทศกาตาร์ ซึ่งได้รับการเลือกให้ดำรงตำแหน่งใน ค.ศ. 2013Dahlan ousts Kalmadi as Asian athletics chief. Gulf Times (2013-07-01). Retrieved on 2013-07-07. ซูเรช คาลมาดีจากประเทศอินเดีย เป็นประธานตั้งแต่ ค.ศ. 2000 ถึง 2013IAAF Newsletter Edition 108 . IAAF (2009-12-11). Retrieved on 2009-12-12.

 สมาคมสมาชิก 

ประเทศสมาคมสหพันธ์กรีฑาอัฟกานิสถานสมาคมกรีฑาบาห์เรนสหพันธ์กรีฑาบังกลาเทศสหพันธ์กรีฑาสมัครเล่นภูฏานสหพันธ์กรีฑาบรูไนดารุสซาลามสหพันธ์กรีฑาสมัครเล่นเขมรสมาคมกรีฑาจีนสมาคมกรีฑาจีนไทเปสมาคมพันธมิตรกรีฑาฮ่องกง จำกัดสมาคมกรีฑาแห่งอินเดียสมาคมกรีฑาอินโดนีเซีย สหพันธ์กรีฑาอิรักสหพันธ์สมาคมกรีฑาแห่งประเทศญี่ปุ่นสหพันธ์กรีฑาจอร์แดนสหพันธ์กรีฑาแห่งสาธารณรัฐคาซัคสถานสหพันธ์กรีฑาคูเวตสหพันธ์กรีฑาแห่งสาธารณรัฐคีร์กีซสหพันธ์กรีฑาสมัครเล่นลาวสหพันธ์กรีฑาเลบานอนสมาคมกรีฑาแห่งมาเก๊าสหพันธ์กรีฑามาเลเซียสมาคมกรีฑาแห่งมัลดีฟส์สหพันธ์กรีฑามองโกเลียสหพันธ์กรีฑาเมียนมาร์สมาคมกรีฑาเนปาลสมาคมกรีฑาสมัครเล่นแห่งสาธารณรัฐประชาธิปไตยประชาชนเกาหลีสมาคมกรีฑาโอมานสหพันธ์กรีฑาแห่งปากีสถานสหพันธ์กรีฑาปาเลสไตน์สมาคมกรีฑาลู่และลานฟิลิปปินส์สหพันธ์กรีฑากาตาร์สหพันธ์กรีฑาซาอุดีอาระเบียสมาคมกรีฑาสิงคโปร์กรีฑาศรีลังกาสหพันธ์กรีฑาอาหรับซีเรียสหพันธ์กรีฑาแห่งสาธารณรัฐทาจิกิสถานสมาคมกีฬากรีฑาแห่งประเทศไทยสหพันธ์กรีฑาแห่งติมอร์-เลสเตสหพันธ์กรีฑาสมัครเล่นแห่งเติร์กเมนิสถานสหพันธ์กรีฑาสหรัฐอาหรับเอมิเรตส์สหพันธ์กรีฑาอุซเบกิสถานสหพันธ์กรีฑาเวียดนามสหพันธ์กรีฑาเยเมน
# กีฬาฟุตบอลในเอเชียนเกมส์ 2022 – ทีมหญิง
กีฬาฟุตบอลหญิง ใน เอเชียนเกมส์ 2022 จะจัดขึ้นตั้งแต่วันที่ 21 กันยายน ถึง 6 ตุลาคม พ.ศ. 2566 ใน ประเทศจีน.

 ตารางการแข่งขัน 
เวลาทั้งหมดคือท้องถิ่น เวลามาตรฐานจีน (UTC+8).
Gรอบแบ่งกลุ่ม¼รอบ 8 ทีมสุดท้าย½รอบรองชนะเลิศBนัดชิงเหรียญทองแดงFนัดชิงเหรียญทอง
 อ. 19  พ. 20  พฤ. 21  ศ. 22  ส. 23  อา. 24  จ. 25  อ. 26  พ. 27  พฤ. 28  ศ. 29  ส. 30  อา. 1  จ. 2  อ. 3  พ. 4  พฤ. 5  ศ. 6  ส. 7 หญิง   G  G   G  ¼   ½   B F  

ทีมวาง
พิธีการจับสลากสำหรับทัวร์นาเมนต์นี้ได้จัดขึ้นเมื่อวันที่ 27 กรกฎาคม พ.ศ. 2566. ทีมต่างๆ ถูกคัดออกเป็นสี่โถตามผลงานของพวกเขาใน เอเชียนเกมส์ ในปี ค.ศ. 2018 ที่ผ่านมา เจ้าภาพจีนได้รับตำแหน่ง เอ1 โดยอัตโนมัติ.

โถ 1 (ทีมวาง 1 ถึง 5)โถ 2 (ทีมวาง 6 ถึง 8, บวก 2 ไม่ได้เป็นทีมวาง)โถ 3 (ไม่ได้เป็นทีมวาง)

ผู้เล่น

สนามแข่งขัน
ทัวร์นาเมนต์จะจัดขึ้นในห้าสนามระหว่างสองเมือง:
หางโจวเวินโจว ฮวงหลง สปอร์ตส์ เซ็นเตอร์ สเตเดียม สนามกีฬาซางเฉิง สปอร์ต เซ็นเตอร์ หลินปิง สปอร์ตส์ เซ็นเตอร์ สเตเดียม สนามศูนย์กีฬาโอลิมปิกเวินโจว สนามศูนย์กีฬาเวินโจว ความจุ: 51,971 ความจุ: 13,500 ความจุ: 10,200 ความจุ: 50,000 ความจุ: 18,000 200px 150px

รอบแบ่งกลุ่ม
เวลาทั้งหมดคือท้องถิ่น, CST (UTC+8).
ทีมอันดับที่ดีที่สุดในแต่ละกลุ่ม, และทีมอันดับสองสามทีมจากห้ากลุ่มจะได้ผ่านเข้าสู่รอบก่อนรองชนะเลิศ. การจับสลากจัดขึ้นในวันที่ 27 กรกฎาคม พ.ศ. 2566 ที่หางโจว, ประเทศจีน. แต่ละทีมจะถูกจับสลากเป็น 5 กลุ่ม, โดยมี 3 กลุ่ม กลุ่มละ 3 ทีม และ 2 กลุ่ม กลุ่มละ 4 ทีม. ผู้ชนะของแต่ละกลุ่มและรองชนะเลิศที่ดีที่สุด 3 ทีมจะได้ผ่านเข้าสู่รอบแพ้คัดออก. 

กลุ่ม เอ

กลุ่ม บี

กลุ่ม ซี

กลุ่ม ดี

กลุ่ม อี

ตารางคะแนนของอันดับสองที่ดีที่สุด
เนื่องจากกลุ่มมีจำนวนทีมต่างกัน, ผลการแข่งขันที่พบกับทีมอันดับที่สี่ในกลุ่มที่มีสี่ทีมจึงไม่ได้รับการพิจารณาสำหรับการจัดอันดับนี้. เนื่องจากกลุ่ม ซี มีเพียงสองทีม, ผลการแข่งขันของพวกเขาจึงไม่ถูกรวมไว้ที่นี่.

รอบแพ้คัดออก
เวลาทั้งหมดคือท้องถิ่น, CST (UTC+8).
สายการแข่งขัน

รอบ 8 ทีมสุดท้าย

รอบรองชนะเลิศ

นัดชิงเหรียญทองแดง

นัดชิงเหรียญทอง

ผู้ทำประตู

ดูเพิ่ม
กีฬาฟุตบอลในเอเชียนเกมส์ 2022 – ทีมชาย
# ประเทศเกาหลีใต้ในเอเชียนเกมส์ 2022
ประเทศเกาหลีใต้ จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

เหรียญรางวัลแบ่งตามชนิดกีฬา
เหรียญรางวัลแบ่งตามชนิดกีฬาชนิดกีฬาทอง เงิน  ทองแดง  รวม25px Archery4431125px Athletics012325px Badminton223725px Baseball100125px Basketball001125px Boxing001125px Breakdancing010125px Canoeing030325px Cycling Track032525px Cycling Road010125px Diving024625px Dragon boat001125px Fencing6331225px Field hockey011225px Football100125px Golf121425px Gymnastics101225px Handball010125px Judo126925px Ju-jitsu123625px Karate001125px Kurash012325px Mind sports Esports211425px Mind sports Go111325px Modern pentathlon221525px Roller sports Skateboarding233825px Rugby sevens010125px Rowing001125px Sailing122525px Sepak takraw012325px Shooting2481425px Sport climbing022425px Squash001125px Swimming66102225px Swimming Marathon001125px Table tennis125825px Tennis003325px Soft Tennis104525px Taekwondo522925px Weightlifting123625px Wrestling002225px Wushu0123รวม 42 59 89190
# เราะชีด อาลี อัล-เกลานี
เราะชีด อาลี อัล-เกลานี  (,) (ค.ศ. 1892 – 28 สิงหาคม ค.ศ. 1965) เป็นนักการเมืองชาวอิรักที่ดำรงตำแหน่งเป็นนายกรัฐมนตรีแห่งราชอาณาจักรอิรักถึงสามสมัย: ตั้งแต่เดือนมีนาคม ถึง เดือนพฤศจิกายน ค.ศ. 1933 ตั้งแต่เดือนมีนาคม ค.ศ. 1940 ถึง เดือนกุมภาพันธ์ ค.ศ. 1941 และตั้งแต่เดือนเมษายน ถึงเดือนพฤษภาคม ค.ศ. 1941 เขาเป็นที่จดจำส่วนใหญ่ในฐานะที่เป็นนักชาตินิยมอาหรับคนหนึ่งที่ร้อนแรง ที่ได้พยายามขจัดอิทธิพลอังกฤษออกจากอิรักด้วยการเริ่มก่อรัฐประหารต่อต้านรัฐบาลใน ค.ศ. 1941 ในช่วงวาระการดำรงตำแหน่งที่สั้นของเขาในฐานะที่เป็นนายกรัฐมนตรี ใน ค.ศ. 1940 และ ค.ศ. 1941 เขาได้พยายามเจรจาทำข้อตกลงกับฝ่ายอักษะในช่วงสงครามโลกครั้งที่สองเพื่อต่อต้านอิทธิพลอังกฤษในอิรัก
# โรงเรียนบางอ้อศึกษา
โรงเรียนบางอ้อศึกษา ก่อตั้งโดยมูลนิธิบางอ้อ โดยนายประชา มุขตารี ได้ริเริ่มก่อตั้งมูลนิธิร่วมกับพี่น้องชาวมุสลิมตระกุลต่างๆ ในย่านบางอ้อ เพื่อพัฒนาการศึกษาแก่เยาวชนทั้งในทางศาสนาและทางวิชาการสามัญ จึงได้ก่อตั้งสถานศึกษาแห่งใหม่ของบางอ้อ แทนโรงเรียนเจริญวิทยาคารที่เลิกไป และดำเนินการก่อสร้างอาคารเรียนบนที่ดินของมูลนิธิดำรงผล ซึ่งอนุญาตให้มูลนิธิบางอ้อเช่าที่ดินประมาณ 4 ไร่ และทำพิธีเปิดอาคารเรียน โดยหม่อมหลวงปิ่น มาลากุล รัฐมนตรีว่าการกระทรวงศึกษาธิการ และอาจารย์ต่วน สุวรรณศาสน์ จุฬาราชมนตรี เมื่อวันที่ 7 มีนาคม พ.ศ. 2502 

โรงเรียนได้รับอนุญาตให้เปิดทำการสอนจากกระทรวงศึกษาธิการ เมื่อวันที่ 23 มีนาคม พ.ศ. 2502 โรงเรียนบางอ้อศึกษาในระยะแรกใช้แนวนโยบายของโรงเรียนเซนต์คาเบรียลเป็นแนวทางในการจัดการศึกษาและมีการเรียนการสอนภาษาอังกฤษโรงเรียนบางอ้อศึกษา

 สัญลักษณ์ประจำโรงเรียน 
 ตราประจำโรงเรียน 
 สมอเรือ หมายถึง ความมั่นคง หนักแน่น
 แสงสว่าง หมายถึง มีสติปัญญาที่ส่องนำทาง
 รัศมี หมายถึง มีความรู้กว้างไกล
 ดาวเดือน หมายถึง ความเป็นมุสลิม
 บ.อ.ศ. หมายถึง โรงเรียนบางอ้อศึกษา

 แหล่งข้อมูลอื่น 
 เฟซบุ๊กโรงเรียนบางอ้อศึกษา
# ผ่อน ปลัดรักษา
พลตำรวจโท ผ่อน ปลัดรักษา (เกิด 25 มีนาคม พ.ศ. 2467) เป็นอดีตนายตำรวจชาวไทย อดีตผู้บัญชาการตำรวจภูธรภาค 3 และยังมีศักดิ์เป็นบิดาของแพทย์หญิงพักตร์พิไล ทวีสิน ภริยาเศรษฐา ทวีสิน อดีตนายกรัฐมนตรีคนที่ 30 ของประเทศไทย

 ประวัติ 
ผ่อน เกิดเมื่อวันที่ 25 มีนาคม พ.ศ. 2467 (นับแบบใหม่) ด้านครอบครัวสมรสกับนางอุดมศรี ปลัดรักษา (สกุลเดิม รามอินทรา หรือ จุลัยยานนท์) ธิดาพลตำรวจโทพระรามอินทรา (ดวง จุลัยยานนท์) อดีตอธิบดีกรมตำรวจคนที่ 6 และอดีตปลัดกระทรวงมหาดไทย คนที่ 11 มีบุตรธิดารวม 4 คน หนึ่งในนั้นคือ แพทย์หญิงพักตร์พิไล ทวีสินประวัติ พล.ต.ท.ผ่อน ปลัดรักษา พ่อตาอายุ 100 ปี ที่นายกเศรษฐา ก้มลงกราบที่ตัก

 รับราชการ 
หลังจากจบการศึกษาจากโรงเรียนนายร้อยทหารบก (โรงเรียนนายร้อยพระจุลจอมเกล้า ในปัจจุบัน โดยในขณะนั้นนักเรียนนายร้อยตำรวจยังต้องเรียนร่วมกับนักเรียนนายร้อยทหารบก) เมื่อ พ.ศ.  2488 ก็ได้รับพระราชทานยศเป็น นายร้อยตำรวจตรี เมื่อวันที่ 1 กันยายน ปีเดียวกัน รุ่นเดียวกันกับพลตํารวจโทเสมอ ดามาพงศ์ประกาศสำนักนายกรัฐมนตรี เรื่อง พระราชทานยศตำรวจ อดีตผู้ช่วยอธิบดีกรมตำรวจ บิดาของพลตํารวจเอกเพรียวพันธ์ ดามาพงศ์ อดีตผู้บัญชาการตำรวจแห่งชาติ และคุณหญิงพจมาน ดามาพงศ์เศรษฐา-ทักษิณ ได้พ่อตาเป็นตำรวจ แถมรุ่นเดียวกัน ก่อนจะเจริญก้าวหน้าในราชการตามลำดับโดยดำรงตำแหน่งต่าง ๆ ได้แก่

 1 ตุลาคม 2516 – พลตํารวจตรีประกาศสำนักนายกรัฐมนตรี เรื่อง พระราชทานยศตำรวจ
 24 มิถุนายน 2518 – ผู้ช่วยผู้บัญชาการตำรวจนครบาลประกาศสำนักนายกรัฐมนตรี เรื่อง แต่งตั้งข้าราชการตำรวจ
 14 มกราคม 2520 – รองผู้บัญชาการตำรวจนครบาลประกาศสำนักนายกรัฐมนตรี เรื่อง แต่งตั้งข้าราชการตำรวจ
 13 พฤศจิกายน 2523 – รองจเรตำรวจประกาศสำนักนายกรัฐมนตรี เรื่อง แต่งตั้งข้าราชการตำรวจ (หน้า 6)
 14 ตุลาคม 2524 – รองผู้บัญชาการตำรวจนครบาลประกาศสำนักนายกรัฐมนตรี เรื่อง แต่งตั้งข้าราชการตำรวจ
 1 ตุลาคม 2526 – ผู้บัญชาการตำรวจภูธรภาค 3ประกาศสำนักนายกรัฐมนตรี เรื่อง แต่งตั้งข้าราชการตำรวจ รับพระราชทานยศ พลตำรวจโทประกาศสำนักนายกรัฐมนตรี เรื่อง พระราชทานยศตำรวจ

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๗ ตอนที่ ๑๘๘ ง ฉบับพิเศษ หน้า ๔๑, ๕ ธันวาคม ๒๕๒๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๕ ตอนที่ ๓๔ ง ฉบับพิเศษ หน้า ๔๓, ๒๗ มีนาคม ๒๕๒๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๘๖ ตอนที่ ๑๑๕ ง ฉบับพิเศษ หน้า ๔๙, ๒๖ ธันวาคม ๒๕๑๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๗๖ ตอนที่ ๑๑๕ ง ฉบับพิเศษ หน้า ๑๕๓, ๑๖ ธันวาคม ๒๕๐๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๘๒ ตอนที่ ๒๖ ง หน้า ๑๐๙๑, ๓๐ มีนาคม ๒๕๐๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เหรียญราชรุจิ, เล่ม ๑๐๙ ตอนที่ ๕๕ ง ฉบับพิเศษ หน้า ๔, ๒๗ เมษายน ๒๕๓๕
# ฟ่าน เย่
ฟ่าน เย่  (ค.ศ. 398 – 23 มกราคม ค.ศ. 446) ชื่อรอง เว่ย์จง (蔚宗) เป็นนักประวัติศาสตร์และขุนนางชาวจีนของราชวงศ์หลิวซ่งในยุคราชวงศ์เหนือ-ใต้ เป็นผู้รวบรวมของตำราประวัติศาสตร์โฮ่วฮั่นชู 

ฟ่าน เย่เป็นบุตรชายคนที่ 4 ของฟ่าน ไท่ (范泰) ฟ่าน เย่เกิดในบริเวณที่เป็นเช่าซิง มณฑลเจ้อเจียงในปัจจุบัน แต่บ้านเกิดของฟ่าน เย่อยู่ที่นครหนานหยาง มณฑลเหอหนาน

ฟ่าน เย่เป็นผู้ถืออเทวนิยมซึ่งวิพากย์วิจารณ์ศาสนาพุทธ, หยินหยาง และแนวคิดดเรื่องอาณัติแห่งสวรรค์อย่างหนัก โดยอ้างถึงการศึกษาทางวิทยาศาสตร์ของจาง เหิงเป็นหลักฐาน

ฟ่าน เย่มีชีวประวัติอยู่ในซ่งชู (เล่มที่ 69)

 หมายเหตุ
# โฮ่วฮั่นชู
โฮ่วฮั่นชู  หรือ ตำราประวัติศาสตร์ราชวงศ์ฮั่นยุคหลัง เป็นหนึ่งในตำราประวัติศาสตร์จีนยี่สิบสี่ชุดและมีเนื้อหาครอบคุลมประวัติศาสตร์ยุคราชวงศ์ฮั่นตั้งแต่ปี ค.ศ. 6 ถึง ค.ศ. 189 ซึ่งเป็นยุคที่รู้จักในคำเรียกว่ายุคราชวงศ์ฮั่นตะวันออกหรือราชวงศ์ฮั่นยุคหลัง ตำรารวบรวมโดยฟ่าน เย่และคนอื่น ๆ ในศตวรรษ 5 ในยุคราชวงศ์หลิวซ่ง โดยใช้ตำราประวัติศาสตร์และเอกสารในยุคก่อน ๆ จำหนวนหนึ่งเป็นแหล่งข้อมูล

 ภูมิหลัง 
ในปี ค.ศ. 23 หวัง หมั่งขุนนางราชวงศ์ฮั่นถูกโค่นล้มโดยการก่อการกำเริบของกลุ่มชาวนาที่รู้จักในคำเรียกว่ากลุ่มคิ้วแดง การล่มสลายของหวัง หมั่งเป็นการแบ่งราชวงศ์ฮั่นยุคต้น (ราชวงศ์ฮั่นตะวันตก) ออกจากราชวงศ์ฮั่นยุคหลัง (ราชวงศ์ฮั่นตะวันออก) 

โฮ่วฮั่นชูในฐานะตำราประวัติศาสตร์ดั้งเดิมมีความแปลกที่รวบรวมเสร็จเมื่อกว่าสองร้อยปีให้ลังจากการล่มสลายของราชวงศ์ แหล่งข้อมูลปฐมภูมิของฟ่าน เย่คือ ตงกวานฮั่นจี้ (東觀漢記; "บันทึกราชวงศ์ฮั่นแห่งสำนักตะวันออก") ซึ่งเขียนขึ้นร่วมสมัยราชวงศ์ฮั่น

 เนื้อหา
# เฉา (นาฏกรรม)
เฉา, ฉะอู หรือ ฉะอุ (อักษรโรมัน: Chhau หรือ Chhou, อักษรเบงกอล: ছৌ, อักษรเทวนาครี: छऊ, โอริยา: ଛଉ) เป็นนาฏกรรมอินเดียกึ่งคลาสสิกที่ผสมผสานธรรมเนียมพื้นถิ่นและศิลปะการป้องกันตัว ปรากฏเฉาอยู่สามรูปแบบซึ่งมีชื่อต่างกันไปสถานที่ ซึ่งได้แก่ ปุรุลิยาเฉา (Purulia Chhau) จากปุรุลิยาในรัฐเบงกอลตะวันตก, เสรายเกลลาฉะอู (Seraikella Chhau) จากเสรายเกลาในรัฐฌารขัณฑ์ และ มยุรภัญช์ฉะอุ (Mayurbhanj Chhau) จากมยุรภัญช์ในรัฐโอฑิศา

เฉามีลักษณะตั้งแต่ศิลปะป้องกันตัวเพื่อเฉลิมฉลอง, กายกรรม และการแสดงเชิงกีฬาด้วยแก่นแบบนาฏกรรมพื้นบ้าน ไปจนถึงการร่ายรำที่มีแบบแผนภายใต้แก่นทางศาสนาดังที่ปรากฏในลัทธิไศวะ, ลัทธิศักติ และลัทธิไวษณวะ การแต่งกายในการแสดงเฉามีแตกต่างกันไปตามชนิด เช่น เฉาแบบปุรุลิยา กับ เสรายเกลา สวมหน้ากากเพื่อระบุถึงตัวละคร เรื่องราวที่นำมาแสดงด้วยเฉายังรวมถึงเรื่องราวจากมหากาพย์ฮินดู เช่น รามายณะ, มหาภารตะ, ปุราณะต่าง ๆ ไปจนถึงวรรกรรมอินเดียอื่น ๆ

ตามธรรมเนียมแล้ว การแสดงเฉาใช้ผู้ชายทั้งหมด และแสดงเฉลิมฉลองเป็นพิเศษในช่วงฤดูใบไม้ร่วงของทุกปี เฉาอาจเป็นนาฏกรรมที่ผสมผสานมาจากการร่ายรำฮินดูแบบคลาสสิก กับธรรมเนียมของชนเผ่าโบราณต่าง ๆ ในภูมิภาค นาฏกรรมนี้นำพาผู้คนจากพื้นหลังทางเศรษฐสังคมที่หลากหลายมารวมกันภายใต้บรรยากาศแห่งการเฉลิมฉลองและจิตวิญญาณร่วมทางศาสนา

นาฏกรรมเฉามีที่มาจากอินเดียตะวันออก ชื่อนี้อาจมาจากคำสันสกฤต จายะ (Chāya; เงา ภาพ หน้ากาก) บ้างกล่าวว่ามาจากคำว่า จัทมะ (Chadma; ปลอมตัว) ที่เหลือ ซึ่งรวมถึง สีตากานต์ มหาปัตระ เสนอว่ามาจากคำภาาาโอฑิศา ฉะอุนิ (Chhauni; ค่ายทหาร)Claus, p. 109